
JÁSZSÁGI TELEPÍTETT ERDŐK HATÁSA A SZÉNFORGALOMRA ÉS A TALAJVÍZ IDŐBENI VÁLTOZÁSÁRA

Az Európai Unió támogatásával Magyarországon az elmúlt évtizedekben jelentős erdőtelepítés folyt. Az erdősítés főként az alföldi, kisebb mezőgazdasági potenciállal, sekély talajvízzel rendelkező szántóföldeket, illetve legelő területeket érintette. A telepített erdők általában eltérnek az eredeti vegetációktól, mely jelentős hatással volt annak talajvíz- és anyagforgalmára. Egyes fás vegetációk vágásfordulója akár az egy évszázadot is elérheti, ezért fontos a fent említett tényezők vizsgálata.
Kutatásunkban az alábbi kérdésekre kerestünk választ:
Kontroll területekhez képest megfigyelhető-e talajvízszint változás;
- Milyen mértékben befolyásolják a különböző erdős területek a kontrollokhoz képest a talaj szerves széntartalmát;
- Milyen mértékű a CaCO3 akkumuláció az egyes vegetációk alatt és fellelhető-e különbség a fás és a lágy szárú területek között.
A fenti kérdések megválaszolására az alföldi Jászság területén 3 régiót (Jászfelsőszentgyörgy, Jászberény, Jászjákóhalma) vizsgáltunk. Mindhárom esetben az erdőtagokhoz kontroll is tartozott, amely az erdősítés előtti állapotot hivatott képviselni. Méréseinket 7 mintavételi területen végeztük. Mind a 7 területen telepített monitoring kutakkal is dolgoztunk, melyek 15 percenként rögzítették a talajvízszint adatokat. Jászfelsőszentgyörgyön napi ritmusú vízmozgást figyeltünk meg a tölgy és nyár erdőtag esetében, viszont a másik két területen lévő akácerdők esetében nem.
Fentiek alapján megállapítottuk, hogy a telepített erdős terültek alatt talajvíz depresszió figyelhető meg. Ezek a hatások azonban fafajonként eltérőek, így telepítés előtt fel kell mérni a telepítésre váró terület tulajdonságait.



